[{"text_idx": "#000001", "text": "Frue en la komitata kunsido en la centa Universala Kongreso estis publike anoncita la decido de la Estraro de UEA pri la nova G\u0302enerala Direktoro. La decido favoris al Veronika Poo\u0301r el Hungario. Tiu decido ja bezonis kelkajn tagojn post la intervjuoj, pro la alta kvalito de c\u0302iuj prezentaj\u0302oj. La Asocio kore dankas al c\u0302iuj kandidatoj pro la proponoj kaj gratulas la sukcesinton."}, {"text_idx": "#000002", "text": "Veronika Poo\u0301r ekoficos ekde la unua de januaro, 2016. Sekvos c\u0302irkau\u0306 dumonata transira fazo en kiu la nuna kaj estonta Direktoroj kunlaboros pri la transdono de taskoj kaj post tio Veronika formale ricevos la oficon."}, {"text_idx": "#000003", "text": "Veronika Poo\u0301r naskig\u0302is en 1983. S\u0302i doktorig\u0302is pri fiziko, en la kampo de nanoteknologio. S\u0302i kunfondis la retradio\u00ackanalon Muzaiko kaj s\u0302i estas estrarano de TEJO respondeca pri Aktivula Trejnado, Eksteraj Rilatoj, Homaj Rimedoj kaj Scienca kaj faka agado. En tiu rolo interalie s\u0302i verkis kaj kunverkis kvin retajn trejnadojn de TEJO, s\u0302i estis elektita por la Konsila Konsilio pri Junularo de la Konsilio de Eu\u0306ropo, s\u0302i superrigardis la kreadon de nova enkonduko por novaj membroj kaj ekorganizis Sciencajn Prelegsesiojn. Aldone s\u0302i ankau\u0306 grave kontribuis al la verkado de sukcesaj subvencipetoj de TEJO."}, {"text_idx": "#000004", "text": "Post la anonco s\u0302i mesag\u0302is: \u201cMi kore dankas la fidon kaj mi antau\u0306g\u0302ojas kunlabori kun vi! \u201d"}, {"text_idx": "#000005", "text": "Prezentante la decidon, la prezidanto de UEA, Mark Fettes, gratulis la pliajn kandidatojn, kaj esprimis dankon pro la multjara sindedic\u0302o de la nuna direktoro, s-ro Osmo Buller."}]